Llengües | Servei Educatiu Vallès Occidental V | Pàgina 2\nCOMENÇA EL LECXIT A CERDANYOLA\nEnguany iniciem dos punts LECXIT a la ciutat de Cerdanyola del Vallès dins de les Actuacions del Pla Educatiu d’Entorn de la Ciutat. L’alumnat de cicle mitjà i cicle superior de les escoles Carles Buïgas i Collserola podrà treballar el gaudi per la lectura amb l’acompanyament d’alumnes voluntaris de 4t d’ESO de l’institut Forat del Vent com a tasca de Servei Comunitari.\nFelicitem als voluntaris i voluntàries, així com a les coordinacions LECXIT dels tres centres educatius per la seva disponibilitat!\nLINGUAPAX2018. Ciutats, arts i experiències de la paraula\nUn món-conversa (latent com a experiment a petita escala en les nostres ciutats contemporànies) que projectarem, durant els dos dies de la trobada #Linguapax2018, des d’angles diversos:\nLlengües i ciutats. Atès que la urbanització es manifesta com un dels fenòmens crucials del segle XXI, les ciutats esdevenen el lloc privilegiat d’observació del canvi de les pràctiques comunicatives i d’una de les seves manifestacions centrals, les llengües. Per això volem mirar les ciutats, des del seu potencial d’imaginació geopolítica, com a laboratoris crítics de participació i pax linguistica.\nAlhora comptarem amb la mirada de les organitzacions internacionals envers la diversitat lingüística, de la UNESCO i de l’Any Internacional 2019 de les llengües indígenes, programes en què s’inscriu l’acció de Linguapax.\nLlengües i arts. Linguapax coorganitza amb la Residència FABER d’Arts, Ciències i Humanitats d’Olot, la residència Llengües, mons i acció entre els dies12 i 19 de novembre. Reunirem en un mateix espai d’intercanvi i col·laboració agents de la revitalització lingüística, teòrics del llenguatge, agents de l’antropologia crítica, creadors que fan servir el llenguatge com a matèria artística des de diferents vies (llengües inventades que creen mons, art verbal multimodal, teatre transcultural, etc.). Els participants de la Residència FABER-Linguapax presentaran els seus projectes i plans de cooperació futura al CCCB en el marc de #Linguapax2018. Aquesta secció es presenta, també, com a seminari obert a investigadors d’àmbits afins.\nLlengües i tradicions espirituals. Cada llengua és una manera de veure el món, de ser en el món i de fer món, ens recorda l’obra del filòsof Raimon Panikkar. Des d’una visió qualitativa de la comunicació humana, més enllà de la paraula com a etiqueta morta, més enllà de la quantificació banal d’interlocutors. És en aquest esperit, latent des de l’origen de Linguapax, que l’entitat se suma a la celebració de l’Any Panikkar. I ho fa amb la intenció d’animar el debat entre llengües i tradicions espirituals (iniciat durant la jornada celebrada el 2017) i d’explorar el sentit del diàleg i alhora del silenci intercultural. Linguapax aborda aquesta temàtica, en el marc de #Linguapax2018, amb Les llengües i l’esperit del món.\nClourem la trobada amb la conferència de l’escriptor Bernardo Atxaga, un creador entre llengües.\nDos dies per explorar com la diversitat lingüística il·lumina algunes vies de la cultura contemporània. No per celebrar, una vegada més, la diversitat com una finalitat en ella mateixa. Sinó per descobrir territoris de l’experiència humana i la convivència creativa que afinin la nostra imaginació (geo)política i social. Territoris d’una consciència ampliada a la qual la diversitat lingüística i comunicativa hi pot donar un accés privilegiat.\nBasat en la lectura i treball de les obres i els dossiers didàctics corresponents.\nS’estableixen set categories (A, B, C, D, E, F i G), d’acord amb els nivells educatius\nde l’alumnat participant.\nInscripcions: del 5 de novembre al 21 de desembre de 2018.\nClica al següent enllaç i mira\ncom veuria una persona dislèxica un text.\nOpenDyslexic és una nova font (tipus de lletra) de codi obert creada per a facilitar la lectura a les persones amb dislèxia. El tipus de lletra inclueix estils regulars, negerta, cursiva i negreta-cursiva.\nAl ser de codi obert s’està actualitzant continuament i millorant en funció de les aportacions de les persones que l’utilitzen.\nPACBAL P5 i CI\nLa Prova d’Avaluació dels Components Bàsics de l’Aprenentatge de la Lectura, PACBAL, és un instrument que mesura el grau d’èxit amb que un nen progressa en aquelles habilitats crítiques que estan a la base de la lectura primerenca. Les diverses àrees que s’avaluen serveixen per predir si l’alumne serà un lector amb fluïdesa. Les puntuacions de l’alumne es categoritzen en tres nivells: normatiu, d’algun risc i amb risc de dificultats lectores.\nEn aquest enllaç trobaràs més informació


Llavaneres posa en marxa la nova Oficina d'Informació Turística, situada al passeig de la Riera, per consolidar l'aposta pel turisme de qualitat. El servei oferirà informació especialitzada a les persones que visitin el municipi entre Setmana Santa i el mes d'octubre. L'oficina té com a objectiu promocionar turísticament el municipi i fomentar el coneixement de la platja, parcs, comerços i restaurants i allotjaments.\nL'Oficina d'Informació Turística obrirà durant Setmana Santa, els mesos de juliol i agost de 10 a 12 h i de 17:30 a 19:30 h i durant abril, maig, juny, setembre i octubre de 15 a 19 h.\nL'oficina de turisme atendrà i oferirà material en quatre idiomes: català, castellà, anglès i francès. La regidora a càrrec, Teresa Vidal, ha explicat que la nova oficina vol augmentar l'atracció de Llavaneres per generar activitat econòmica i així portar més públic als diferents establiments locals.


El ple aprovarà destinar 2,5 milions d’euros a inversions financerament sostenibles | Canal Terrassa\nEl ple aprovarà destinar 2,5 milions d’euros a inversions financerament sostenibles\nL’Ajuntament destinarà, en el què queda d’any, 900 mil euros en inversions financerament sostenibles i l’any que ve, 1,6 milions més. En total, 2,5 milions d’euros que provenen dels romanents de tresoreria de l’exercici anterior. Per poder-ne fer ús el ple de juliol aprovarà un crèdit extraordinari de 300.000 euros per les accions no previstes al pressupost del 2019 i un suplement de crèdit de 2,2 milions d’euros per ampliar les ja estaven previstes.\nUna quarta part d’aquesta inversió correspon a la compra de dos camions de recollida lateral de residus. Les altres partides grans seran 400.000 euros per la reparació d’un col·lector del carrer Sant Crispí, 340.000 per la conservació del paviment de diversos carrers, 270.000 per la millora de l’accessibilitat en diverses cruïlles i 140.000 euros per l’escola Germans Amat. Es destinaran imports menors als 50.000 euros en diverses actuacions en mobilitat, manteniment urbà i en una quinzena de places i parcs.\nAquest ha estat un dels temes tractats a la Comissió de Serveis Generals i Govern Obert d’aquest dijous. També s’hi ha aprovat, amb l’abstenció de l’oposició, la creació de tres llocs de treball. Un correspon al de Coordinador General i als altres dos a caps d’àrea. El govern vol desdoblar a nivell tècnic les dues àrees més grans, la de Territori i Sostenibilitat i la de Promoció Econòmica i Projecció de la Ciutat.\nJunts per Terrassa s’ha oposat de forma simbòlica en tres punts d’importància menor en protesta per la decisió del nou executiu de delegar en favor de Junta de Govern Local algunes de les atribucions que fins ara tenia el ple.\nJordi Ballart: “Estem compromesos amb el Mundial d’hoquei i hem de veure el grau d’implicació d’altres institucions”


Pàgina d'inici\tNotícies\tJa estan obertes les inscripcions per a les colònies d'estiu de la Fundació Pere Tarrés\nLes sol·licituds que es formalitzin abans del 3 d'abril tenen descompte\nUns nois amb bici, en unes colònies de la Fundació Pere Tarrés - Fundació Pere Tarrés\nUns joves gaudeixen de les colònies nàutiques de Calafell - Fundació Pere Tarrés\nLa Fundació Pere Tarrés ja ha obert el període d'inscripció per a les activitats d'estiu. Les famílies que ho desitgin ja poden inscriure els seus fills i filles a les colònies a través del web de la Fundació. Si es fan les inscripcions abans del 3 d'abril, hi ha un 10% de descompte en algunes de les activitats.\nAmb el lema 'L'estiu. Vacances per créixer', la Fundació i els seus centres d’esplai federats han preparat més de 450 activitats perquè infants i joves gaudeixin d’un temps de lleure de qualitat i sigui més fàcil conciliar la vida familiar i laboral.\nHabilitats socials i lideratge\nLa principal novetat d’enguany són les colònies d'habilitats socials i lideratge. Durant una setmana, els participants treballaran l’autoconeixement i la intel·ligència emocional a través del treball en equip i el contacte amb la natura.\nPer als infants amb vocacions artístiques, la Fundació Pere Tarrés organitza també aquest any les colònies de màgia, música, teatre i ball. En les colònies de màgia, que són una novetat d'enguany, els participants gaudiran de quatre classes magistrals a càrrec d’un mag professional. Les colònies de música (per a nivell bàsic i avançat) es realitzaran en col·laboració amb l'Escola de Música i Conservatori Professional (CEM).\nDegut a l'èxit d’anys anteriors, tornen les colònies de disseny de moda i les de cuina, així com les de robòtica i disseny de videojocs.\nEnguany, la Fundació Pere Tarrés celebra el 60è aniversari de l’inici de la seva activitat. Des de les primeres colònies d’estiu que es van fer al voltant de les parròquies en la dècada de 1950 fins a l’actualitat, la figura del monitor i la monitora ha estat un element clau. La relació que es crea entre els nens i les nenes que participen en les activitats esdevé tan estreta que es creen vincles forts, convertint els monitors en agents de transformació social i d’inclusió social.\nMés informació al web de la Fundació Pere Tarrés


Previsió 24 i 25 d’abril – Forta nevada (o ploguda) a les portes! | Meteo Pirineus Catalans\nQuina gran nevada que ens arriba! Entre la tarda de Sant Jordi i fins primeres hores de divendres, tindrem dues tongades de pluges i nevades MOLT abundants, que a les cotes altes del Pirineu occidental podran superar amb facilitat el mig metre de neu i fins i tot, voltar el metre en aquest sector! A cotes més baixes, una contundent ploguda!!\nTemporal dur de vent del sud!!\nGran notícia per rebre aigua, que encara anem molt justos! I cap de setmana amb molt més domini del sol i caloreta primaveral!\nDimecres 24 abril: Després de la pluja de la diada de Sant Jordi a la tarda, tindrem una jornada molt insegura!\nMatí amb ruixats, especialment al Pirineu occidental (Ribagorça, Pallars i Aran) amb una cota de neu força baixa, uns 1100m. A la resta del Pirineu més clarianes i menys probabilitat de pluja.\nTarda i nit es torna a regenerar les precipitacions, sent més abundants com més a tocar a l’Aragó, però seran general i generoses! La cota de neu puja ràpidament als 1800m!\nVent fort del SW, amb ratxes molt fortes a zones altes.\nDijous 25 abril: Les precipitacions seran molt abundants durant la matinada a tot el Pirineu i Prepirineu, podrien ser menys destacables i amb estones sense pluja durant el matí i tornarien a ser abundants la tarda i vespre, remetent en acabar el dia! En el tota de la jornada es podran acumular molts litres de pluja a les valls i un tou molt important de neu a muntanya!\nVent del sud molt fort fins al migdia, més moderat a la tarda, i gir a la nit de mestral.\nCota de neu entorn dels 1700m fins a mitja tarda, caient fins als 1000m al vespre i nit.\nHi ha mapes que donen acumulat en 3 dies de 50 a 150mm al Pirineu català!\nTendència pels pròxims dies: Divendres restes d’inestabilitat a primeres hores, però el sol s’imposarà i la bonança i la temperatura més alta, dominant el cap de setmana!


Vöbu, el mini-robot terrassenc que alerta de la necessitat de ventilar interiors | La torre del Palau\nVöbu, el mini-robot terrassenc que alerta de la necessitat de ventilar interiors\nEls seus creadors impulsen una campanya de micromecenatge per finançar el projecte\nper La torre del Palau, 25 de maig de 2021 a les 09:00 |\nEl mini-robot Vöbu detecta el nivell de contaminació en llocs tancats. | Matadepera.cat\nVöbu és el nom d'un mini-robot dissenyat pel terrassenc Pau López i la matadeperenca, tots dos exalumnes de la Universitat Politècnica de Catalunya. El dispositiu detecta els nivells de contaminació en interiors i emet un avís quan es necessita ventilar l'estança.\nEl passat 3 de maig, els seus creadors van iniciar una campanya de crowdfounding a Ulule per realitzar el projecte. En menys de 48 hores ja va aconseguir el seu objectiu, i aquest dilluns 24 de maig ja acumulava 7.400 euros, un 142% dels 5.200 euros que esperaven aconseguir. En cas de superar la meta en un 150%, els seus creadors prometen crear exemplars de diferents colors més enllà del blanc actual.\nCal destacar que la miltinacional Zehnder Group, de sistemes de ventilació i qualitat de l'aire, va voler formar part de la iniciativa i es va convertir en el primer participant de la campanya de micromecenatge. També recolzen el projecte empreses del sector de la robòtica, com Ro-botica o eSTEAM, aixì com l'Associació Espanyola per la Salut, el Confort i la Qualitat d'Ambient Interior, la qual atorga el segell de recomanació.\nA la pàgina, Vöbu es defineix com a "projecte de robòtica educativa nascut a Terrassa". I és que el mini-robot pot adquirir-se per muntar a casa, en un procés "fàcil i sense soldadures". També es pot comprar ja muntat.\nSocietat, Terrassa, crowdfounding, UPC, Vöbu, ventilació, roboto, Matadepera\nPer Con el 25 de maig de 2021 a les 23:56\nNo trobo que sigui tant car pels avantatges que pot aportar en salut, ja no només per la covid en si com també per un habitatge normal, on ara amb el teletreball i teleestudi et pots passar moltes hores tancat a una habitació diminuta i no renovar l'aire. I no, una aplicació de mòbil no pot detectar nivells de CO2 per si sola, un telèfon no porta aquest tipus de sensors. Trobo que també cal tenir en compte que es tracta d'un projecte d'estudiants fet aquí, i que val molt la pena recolzar-los perquè a més a més és una bona idea i està molt ben executada, cosa que no és fàcil.\nCreo que un pastón\nPer Oscarete el 25 de maig de 2021 a les 18:12\nEntrado en la web y si no lo entendi mal no baja de los ciento treintaypico euracos. Lo mismo que si fuera una simple app en el movil je je\nQuant costarà, quant costarà?!\nPer Teena el 25 de maig de 2021 a les 10:13\nA la meva feina em diuen que amb la porta oberta ja n'hi ha prou, però jo escolto els experts explicant que ventilar significa que l'aire de fora entri i substitueixi totalment el de dins. I jo de corrent d'aire ni mica. I atenent desenes de visitants al dia, acumulant "aerosols" al mateix espai. Aquest ninotet m'ajudaria a demostrar-los que estic en risc, com les persones que atenc i que van deixant els seus aerosols al meu voltant, acumulant-se. Si és gaire car me l'hauré de comprar jo, però si es passen amb el seu cost no penso ni mirar-me'l. Total, ja porto un any amb la mateixa lluita amb el meu cap i no hi ha manera :(


CCOO signa el segon conveni amb increments de l'1,8 %, l’1,9 % i el 2 % per a 2019, 2020 i 2021 respectivament.\nFirma del II Convenio Autonómico de Madera y Mueble\nDijous passat 7 de març té lloc la reunió de la Comissió Negociadora del Conveni Col·lectiu de la Fusta, Fusteria, Moble i Afins de la Comunitat Valenciana, codi de Conveni número 801 00085012017 la Federació Empresarial de la Fusta i Moble de la Comunitat Valenciana (FEVAMA), per la part empresarial i representants de CCOO Construcció i Serveis PV i FICA UGT PV, per la part social.\nAquest conveni, regula les condicions socials i econòmiques dels 16.000 treballadors i treballadores del País València, amb una vigència de tres anys 2019, 2020 i 2021, i amb increments salarials de l'1,8 %, l’1,9 % i el 2 % respectivament.\nL'àmbit funcional a què afecta aquest conveni està establit en el seu annex 4, entre altres activitats estan l'aprofitament i/o explotació de la fusta i de les biomasses de fusta, serrat i raspallat de la fusta, tota activitat industrial de fusta que hi haja o puga crear-s’hi i l'activitat d'artista faller, entre altres quaranta.\nAixò representa una consolidació del Conveni del sector autonòmic i la homogeneïtzació de les condicions socials i econòmiques dels treballadors i de les treballadores a tot el País Valencià i dona una seguretat en les relacions laborals tenint en compte el moment d’estancament en què es troben les negociacions del Conveni estatal.


Amb el nom d'Associació de Bioètica i Dret, de màsters de la Universitat de Barcelona (ABD), es constitueix una associació amb personalitat jurídica i capacitat d'actuar, de caràcter voluntari i que agrupa totes les persones que disposin del títol oficial de Màster en Bioètica i Dret o titulació equiparable o bé que hagin estat professors del màster en Bioètica i Dret de la Universitat de Barcelona i que manifestin un interès concret per qüestions relatives als problemes de salut i biotecnologia tant de tipus teòric com pràctic.\nL'Associació de Bioètica i Dret, de màsters de la Universitat de Barcelona es proposa afavorir, mitjançant les activitats que du a terme, la promoció i la difusió, des d'un punt de vista laic, pluralista i multidisciplinar estudis relatius a la visió global i integradora de la bioètica i les seves implicacions jurídiques, en la capacitació per a l'adopció racional de decisions vinculades als problemes que sorgeixen arran dels avenços científics i de l'alta tecnologia. Alhora un altre dels seus objectius és contribuir a clarificar el debat entorn dels programes fonamentals en el marc de la bioètica, la salut i la biotecnologia. Així mateix es proposa defensar els interessos dels membres titulats d'aquesta associació. La seu d'aquesta entitat és a l'Observatori de Bioètica i Dret del Parc Científic de la Universitat de Barcelona.\nAmb la mateixa finalitat, l'any 2018 es crea un nou grup d'alumnes, ex-alumnes i professors del Màster en Bioètica i Dret a Llatinoamèrica (ABD-LA) relacionats a través d'una llista de difusió. Per més informació: actualizacionbioetica@ub.edu\nPot consultar les sessions programades de l'ABD a l'agenda.


Sobre el Congrés del PSC\nÚltimament els congressos dels partits tenen un punt magnètic. Conquisten l'atenció de politòlegs, militants, adversaris polítics, periodistes i plomes a la caça de notícies amb morbo i titular fàcil. Per a alguns l'important no és el que es diu sinó el que es cou, les estadístiques i els noms dels agraciats -o condemnats- a ocupar els òrgans de direcció dels partits i poca cosa més. Les qüestions de fons no venen, el reduccionisme està de moda.\nEl proper cap de setmana el PSC celebrerà el seu XIII Congrés. Després d'uns mesos en què el procés de primàries i la investidura han ocupat l'atenció mediàtica, li arriba el torn al conclave socialista català. Els fabricants de titulars furgaran amb afany en vies canadenques, protocols de relació amb el PSOE i aliances futures. No passa res, és natural que sigui així i així seguirà, malauradament, perquè la política espectacle està a l'ordre del dia. Però tot això no és obstacle perquè els congressistes facin el que han de fer: debatre obertament per servir millor a la societat.\nDesprés de l'elecció de Miquel Iceta com a primer secretari del PSC, aclarida la incògnita del lideratge del partit, tot sembla indicar que els socialistes catalans podran polemitzar assossegadament a partir d'una ponència marc 'vintage' escrita en temps convulsos. Res a objectar al respecte, és el que hi ha. Seran els delegats, en última instància, els que decidiran lliurement el contingut de les resolucions i el missatge que vulguin enviar a la ciutadania.\nPermetin-me no obstant això, i amb respecte, un parell de consideracions més enllà de la lletra menuda de les ponències. Sempre he cregut que el socialisme català ha pecat, en excés, de mimetisme respecte a altres ideologies i formacions polítiques del país. Ha viscut durant massa temps acomplexat, temorós de no ser acceptat, preocupat pel què diran i incapaç de descarar. I ho ha fet, de vegades, per partida doble tant sobre l'eix nacional com sobre el social. Doncs bé, potser li ha arribat l'hora de passar a l'ofensiva i defensar, sense complexos, el seu catalanisme federalista popular i social en contraposició a les propostes independentistes. Ho ha de fer sense necessitat de fer-se perdonar res. La formació política que més -insisteixo, més- ha treballat per la unitat civil de la ciutadania de Catalunya ha estat el PSC. Ha de seguir sent-ho. La seva proposta federalista és avui, davant la nova situació política, raonable, factible i d'una vigència indiscutible.\nL'altra deriva inercial que considero s'ha de reconduir és la de l'anunci d'un hipotètic gir a l'esquerra. El PSC ja és tan d'esquerres, catalanista i federalista com el més pintat. No necessita banyar-se cada dia en aigua beneïda per netejar l'estigma d'un pecat original que no té. Ha de, tan sols, exercir el que és. Amics, el secret no està en la verbalització sinó en la pràctica política quotidiana. De res serveixen les declaracions altisonants, o les proclames congressuals, si el treball quotidià es realitza sobre la base de la simple administració de les coses i al pragmatisme sense ideologia. No es tracta tant de publicitar un gir sinó, més aviat, 'ser' i recuperar el que s'és.\nSi Miquel Iceta és capaç de conjugar, en la confecció de l'Executiva, experiència, joventut, ideologia i capacitat de gestió la cosa pot funcionar. Si, a més, aconsegueix que la personalitat i el discurs del PSC es perfilin amb nitidesa hi ha socialisme català per a estona. I més, després del No del PSC a la investidura de Mariano Rajoy.


La veritat és que no s'han introduït canvis significatius en la Loe a través de la nova llei d'educació. Però queden tantes coses per fer en el camp de la formació del professorat que, sols desplegant el que proposa la Loe, hi ha feina suficient per introduir canvis substancials.\nTot i que encara pensem que es pot anar més lluny en les propostes, la formació del professorat ha patit un regressió tan forta que el compliment de la llei, li donaria un impuls molt gran en recuperar àmbits de formació que semblen utòpics, però que estan en la llei i s'han realitzat en altres moments. Tot seguit oferim un extracte de la legislació per a que se n'adoneu,\nLa formació inicial del professorat s’ha d’ajustar a les necessitats de titulació i de qualificació requerides per l’ordenació general del sistema educatiu. El seu contingut ha de garantir la capacitació adequada per respondre als reptes del sistema educatiu i adaptar els ensenyaments a les noves necessitats formatives.\nPer exercir la docència en els diferents ensenyaments que regula aquesta Llei és necessari tenir les titulacions acadèmiques corresponents i la formació pedagògica i didàctica que el Govern estableix per a cada ensenyament.\nCorrespon a les administracions educatives establir els convenis oportuns amb les universitats per organitzar la formació pedagògica i didàctica a què es refereix l’apartat anterior.\nLa formació inicial del professorat dels diferents ensenyaments que regula aquesta Llei s’ha d’adaptar al sistema de graus i postgraus de l’espai europeu d’educació superior segons el que estableix la normativa bàsica corresponent.\nEl Ministeri competent en ensenyament universitari juntament amb les administracions educatives han de garantir, a través dels òrgans de coordinació universitària, l'oferta de formació pedagògica i didàctica a la qual es refereix l'apartat 2, de manera que quede assegurat que el sistema educatiu disposa de suficients professionals en totes els ensenyaments i especialitats, així com el dret de tota la ciutadania a l'accés a l'ocupació pública d'acord amb els principis constitucionals de mèrit i capacitat.\nLa formació permanent constitueix un dret i una obligació de tot el professorat i una responsabilitat de les administracions educatives i dels mateixos centres.\nEls programes de formació permanent han de preveure l'adequació dels coneixements i mètodes a l'evolució de les ciències i de les didàctiques específiques, així com tots els aspectes de coordinació, orientació, tutoria, educació inclusiva, atenció a la diversitat i organització encaminats a millorar la qualitat de l'ensenyament i el funcionament dels centres. Així mateix, han d'incloure formació específica en matèria d'igualtat en els termes que estableix l'article set de la Llei orgànica 1/2004, de 28 de desembre, de mesures de protecció integral contra la violència de gènere, així com formació específica en matèria d'assetjament i maltractaments en l'àmbit dels centres docents. De la mateixa manera han d'incloure formació específica en prevenció, detecció i actuació enfront de la violència contra la infància.\nLes administracions educatives han de promoure la utilització de les tecnologies de la informació i la comunicació i la formació tant en digitalització com en llengües estrangeres de tot el professorat, independentment de la seva especialitat, i han d'establir programes específics de formació en aquests àmbits. Igualment, els correspon fomentar programes de recerca i innovació, i han d'impulsar el treball col·laboratiu i les xarxes professionals i de centres per al foment de la formació, l'autoavaluació i la millora de l'activitat docent.\nEl Ministeri d’Educació i Ciència pot oferir programes de formació permanent de caràcter estatal, adreçats a professors de tots els ensenyaments que regula aquesta Llei, i establir, a aquest efecte, els convenis oportuns amb les institucions corresponents.\nLes administracions educatives han d'impulsar acords amb els col·legis professionals o altres institucions que contribuïsquen a millorar la qualitat de la formació permanent del professorat.\nFORMACIÓ PERMANENT DEL PROFESSORAT DE CENTRES PÚBLICS\nLes administracions educatives han de planificar les activitats de formació del professorat, garantir una oferta diversificada i gratuïta d’aquestes activitats i establir les mesures oportunes per afavorir-hi la participació del professorat. Així mateix, els correspon facilitar l’accés dels professors a titulacions que permeten la mobilitat entre els diferents ensenyaments, inclosos els universitaris, mitjançant els acords oportuns amb les universitats.\nEl Ministeri d’Educació i Ciència, en col·laboració amb les comunitats autònomes, ha d’afavorir la mobilitat internacional dels docents, els intercanvis lloc a lloc i les estades en altres països.\n2. Les administracions educatives, respecte al professorat dels centres públics, han d’afavorir:\nd. El desenvolupament de llicències retribuïdes, d’acord amb les condicions i els requisits que estableixen, amb la finalitat d’estimular la realització d’activitats de formació i de recerca i innovació educatives que reverteixen en benefici directe del mateix sistema educatiu.\n6. Les administracions educatives poden establir compromisos amb aquells centres que, en ús de la seva autonomia i basant-se en l'anàlisi de les seves avaluacions internes o externes, adopten decisions o projectes que siguen valorats per aquestes administracions d'especial interès per al context socioeconòmic del centre, per al desenvolupament del currículum o per a la seva organització i per a la inclusió i l'atenció a la diversitat de l'alumnat. Les administracions educatives i els centres han de fer un seguiment i valoració dels resultats obtinguts prenent com referència els objectius proposats.\n4. Els centres, en l'exercici de la seva autonomia, poden adoptar experimentacions, innovacions pedagògiques, programes educatius, plans de treball, formes d'organització, normes de convivència o ampliació del calendari escolar o de l'horari lectiu d'àmbits, àrees o matèries, en els termes que establisquen les administracions educatives i dins de les possibilitats que permeta la normativa aplicable, inclosa la laboral, sense que, en cap cas, supose discriminació de cap tipus, ni s'imposen aportacions a les famílies ni exigències per a les administracions educatives.\nEls centres han d'estar dotats dels recursos educatius, humans i materials necessaris per oferir un ensenyament de qualitat i garantir la igualtat d'oportunitats en l'accés a l'educació.\nLes administracions educatives poden assignar més dotacions de recursos a determinats centres públics o privats concertats, per raó dels projectes que ho requerisquen o en atenció a les condicions d'especial necessitat de la població que escolaritzen. L'assignació està condicionada a la rendició de comptes i justificació de l'adequada utilització dels recursos esmentats.\nEls centres docents públics poden obtenir recursos complementaris, amb l'aprovació prèvia del seu consell escolar, en els termes que establisquen les administracions educatives, dins dels límits que la normativa vigent estableix. Aquests recursos no poden provenir de les activitats portades a terme per les associacions de pares, mares i d'alumnes en compliment dels seus fins i s'han d'aplicar a les seves despeses, d'acord amb el que establisquen les administracions educatives.


Institut de Sils: La xarxa informàtica del projecte Educat1x1 ja està operativa\nLa xarxa informàtica del projecte Educat1x1 ja est...\nLa xarxa informàtica del projecte Educat1x1 ja està operativa\nper Wifred Jacquet Yeste - Friday, 5 November 2010, 07:49\nLa xarxa informàtica del projecte Educat1x1 ja està operativa. L'alumnat disposa de 20Mb d'ample de banda per connectar-se a internet mitjançant wifi des dels Netbooks. A dia d'avui s'estan portant a terme encara alguns ajustos que resoldran alguns problemes tècnics que ara mateix hi ha a la xarxa.\nTambé informar que durant aquest cap de setmana podria quedar la web innaccessible (fins un màxim de 48 hores) a causa del canvi de direccionament del domini institutdesils.cat que farà que es pugui navegar més ràpidament per la nostra web. Possiblement calgui que des dels domicilis particulars demaneu als vostres proveïdors d'internet que reinicialitzin les cachés perquè detectin el canvi.\nDisculpeu les molèsties que això pugui ocasionar.


La mostra col·lectiva Sant Lluc 2007\nDel 20 de setembre al 21 d'octubre de 2007 a l'Ateneu Caixa Laietana\nDilluns, 01 Octubre 2007 02:00\nL’Ateneu Caixa Laietana presenta, del 20 de setembre al 21 d’octubre de 2007, la mostra col·lectiva Sant Lluc 2007. Un clàssic, en el món de l’art mataroní, amb més de 60 anys d’antiguitat.\nEl Sant Lluc esdevé, any rere any, en una mostra d’art plural, on tenen cabuda diverses manifestacions artístiques així com artistes provinents de la nostra comarca i forans. Dins aquest bloc d’artistes trobem aquells que estan consagrats dins el panorama maresmenc o mataroní, i aquells que es volen començar a projectar en col·lectives com aquesta. L’oportunitat brindada, —en un conjunt d’una norantena d’artistes—, és més que notable.No per això tot el que hi trobem respon a uns criteris d’alta qualitat, hi ha obres per a tots als gustos i també de diferents nivells qualitatius. Potser és presumible aquest estatus, quanta més obra hi ha més alt és el risc de trobar-nos amb obres estèticament menors.Hi ha artistes consagrats, que repeteixen en cada Sant Lluc, també n’hi ha que consideren que és una pèrdua de temps presentar-s’hi anualment, volen per altres camins, el tren d’aquesta col·lectiva ja els hi ha passat.No en va, per als novells, pot ser un punt de partença per donar-se a conèixer, per projectar-se en un àmbit més local, que de vegades sembla renyit amb els artistes i no els potencia com cal. Hi ha poques sorpreses, però, en l’edició d’enguany. Sembla tot massa previst, repetitiu, o canvien notablement les formes o ho hauran de fer els continguts...


Ràdio archivos - Página 2 de 18 - Cetrencada\nLloguers impossibles. Pisos compartits per necessitat\nestudiantshabitatgeimmobleslloguerlloguers impossiblespis compartitpisospreupreu habitatge\nReportatge sobre com l'augment dels lloguers està propiciant que també augmentin els pisos compartits, sobretot d'estudiants o recents ex-estudiants que no poden afrontar una despesa tan elevada. ?Elaborat per Mariona Puig i Edgar Sapiña dins l'espai...\nK-pop després del gangnam style. L’altra cara d’una moda que continua\nespectacleindustriaModaMúsicamusical cançonspop coreà\nReportatge sobre l'auge internacional del pop coreà, una indústria musical i de l'espectacle que trenca fronteres però que també té els seus clarobscurs en forma d'abusos i explotació. Elaborat per Mar Vallverdú i Carlota Rubio dins l'espai 'Cetrencada'...\nEtern desenllaç – #26\nFriendsHBOJoc de TronsNetflixsèries\nPasses el teu temps lliure enganxat a Netflix? Comptes els dies i hores fins el retorn de Joc de Trons? Encara no has superat el final de Friends? Si no pots viure sense sèries, aquest és el teu programa. En aquesta nova edició de l’Etern Desenllaç...\nLa contrabalança – #4\nA Moviment Verd, abordem el tema de la sostenibilitat i el reciclatge en clau humorística i presentat en tres seccions: Què en saps tu?, on sortim al carrer per descobrir si els barcelonins reciclen i com; Desmuntant mites, on portem la contrària a, per exemple,...\nMillennials i Capaços – #4\nTorna el programa Millenials i Capaços amb tot el que afecta la nostra generació. En aquesta ocasió també ens acostem als pares i mares d'aquests joves. Analitzarem el grup de trap de la Pawn Gang posant a prova a un dels seus fans i farem un recorregut...\nDones de capçalera – #14\nDonesdones i músicadones i reggaetonMúsicaperiodismereggaeton\nEn aquesta edició de Dones de Capçalera analitzem el món de la música en clau de gènere. Parlarem sobre un dels estils més controvertits, el reggaeton i entrevistarem també a la musicoterapeuta Mery Martínez.\nCaçadors de cançons – #4\nLa quarta i última edició de Caçadors de cançons té el focus en el poder d'emocionar, una de les millors virtuts de la música. Repassem grans moments televisius que han recorregut les pantalles i les oïdes de milions de persones, sortim al carrer...\nCaçadors de cançons és un format lliure on redescobrir totes aquelles cançons que ja coneixíem, les cançons que tantes vegades hem sentit i que tantes coses ens transmeten. Per això, la Tania Archilla, Blai Barber i Laura Barroso sortiran a caçar...\nMillennials i Capaços – #1\nbackstreet boysllenguatge millennialmillennials i capaços\nCARLOTA RUBIO A Millennials i Capaços parlem d’actualitat des d’una òptica millennial. El nostre objectiu és acostar la complexa cultura millennial a tots aquells qui la desconeixen i que els propis millennials s’entenguin més a sí mateixos....\nMillennials i Capaços – #2


IV Trobada de Petanca InterClubs Socials - AREP - Associació per a la rehabilitació de les persones amb malaltia mental\nIV Trobada de Petanca InterClubs Socials\nEl passat dilluns 10 d’Abril es va fer una nova Trobada d’InterClubs per jugar a Petanca. Aquest cop ens van acompanyar, el Club Social El Roure i el Club Social Espai 3. La Comissió ”Viu la Petanca” del Club Social Cap Endavant d’Arep és qui la va organitzar.\nUs deixem alguns comentaris de les persones del Club Social Cap Endavant que hi van participar i unes fotografies per documentar la trobada:\n“La Trobada estuvo muy bien, ganamos por muy poco; no conocía a nadie, pero la relación entre todos fue muy cordial.”\n“El dilluns 10 d’Abril, vàrem fer una Trobada de petanca i tot i que no vaig poder jugar per una lesió al braç, els vaig acompanyar. Vaig conèixer a companys i companyes d’altres Club Social, que eren molt agradables. A veure si el pròxim encontre puc participar i ser de l’equip guanyador."\nA. Lopez P.


Volem l’Escola de Teatre de l’Espai a ple rendiment! | elsot.cat\nFa vint dies que vam obrir la preinscripció i estem tenint una resposta engrescadora. Sou molts els que, tot i les incerteses que hi ha pel pròxim curs, heu preinscrit els vostres fills i filles o ho heu fet vosaltres si és el cas d’adults.\nLes previsions no són segures. No tenim cap més compromís que la nostra voluntat de seguir fent la millor formació en teatre a Sant Quirze.\nTambé hem pensat a seguir oferint-vos les classes en línia si es donés un retorn a situacions de confinament.\nUs demanem que feu aquesta preinscripció per tenir una aproximació de la demanda. Més endavant arribarà el moment de les matriculacions i us ho notificarem.\nOmpliu un formulari per cadascun dels vostres fills o filles.


El trasllat de cases modulars - ConstruimosTuCasa™\nCases modulars trasllat\nEn els nostres últims articles hem parlat del procés de fabricació de les cases modulars i tots els seus avantatges. Aquesta vegada volem parlar del trasllat dels mòduls de les cases modulars fins al seu emplaçament, el terreny on volem situar la casa modular.\nEn sortir de la fàbrica, els mòduls de la casa modular es carreguen en un camió, les dimensions dependran del volum de cada un dels mòduls. Aquests camions es dirigeixen per carretera a la ubicació on ja s’hauran construït els fonaments de la casa modular.\nSi bé s’empren camions resistents i tot terreny, cal tenir en compte que la carretera fins a l’emplaçament estigui en bones condicions i no en obres que s’estrenyin el carrer, ja que camins estrets i accidentats, amb pedres i relleus estrets, dificulten el trasllat .\nDit això, quan els mòduls transportats arriben a la ubicació de la casa modular, es descarreguen amb una grua acord amb el pes dels mòduls i la distància a la qual s’hagin de col·locar.\nUna cosa que potser t’hagis preguntat en ocasions és si una casa modular pot ser traslladada, és a dir, reubicada en un altre emplaçament diferent. La resposta és sí: si així es necessita, pots fer una mudança a una altra banda i emportar-te amb tu la teva casa modular. Simplement hauràs de tornar a construir els fonaments en el nou terreny (recorda consultar els nostres articles al respecte per prendre aquesta decisió amb seguretat i tenint en compte el màxim d’aspectes importants).\nEl trasllat de cases modulars és econòmic, variant en funció del nombre de mòduls que composin la casa, la seva complexitat estructural, la mida i la distància de l’emplaçament a la fàbrica. I, sobretot, és econòmic comparant-ho amb la construcció tradicional.\nPot semblar que l’estructura d’una casa modular és molt sòlida i s’assembla a transportar una caixa. Així, podríem caure en la temptació de voler transportar els mòduls contractant a una empresa de mudances o opcions més barates. No obstant això, cal tenir en compte que el trasllat de cases modulars és un procés extremadament delicat, que s’ha de fer disposant de certs coneixements i experiència en aquest àmbit.\nÉs per aquest motiu que el trasllat de cases modulars ha d’encarregar sempre a professionals especialitzats en aquesta comesa, que tinguin una vasta experiència i mestratge per realitzar-lo. No oblidem que els mòduls pesen diverses tones i certs materials podrien danyar-se o aparèixer esquerdes i trencaments en el cas que el trasllat no es realitzi amb les màximes garanties de seguretat i protecció. Potser aquests desperfectes no es veiessin a simple vista un cop muntada la casa modular però repercutirien en el seu manteniment amb el pas dels anys.\nEsperem que amb aquest article hagis après una mica més sobre les cases modulars i, més concretament, sobre el seu trasllat. El nostre objectiu és acostar-te a aquest tipus de construcció i passis a valorar-lo com una de les millors opcions a l’hora de construir la teva casa.


2603 – Pouch-Tap – Vi Negre de Miravet – 3 Litres | High Quality Catalan Products\n2603 – Pouch-Tap – Vi Negre de Miravet – 3 Litres\nInici / Cellers / Celler de Miravet / 2603 – Pouch-Tap – Vi Negre de Miravet – 3 Litres\nVi Negre de Miravet de la D.O. Tarragona\nQUÈ ÉS L’ENVÀS POUCH-TAP?\nPouch-Tap és fort i no es trenca com el vidre.\nPouch-Tap és lleuger, redueix els costos de transport.\nPouch-Tap és ecològic, redueix la seva petjada de carboni (fins a un 80% menys que el vidre).\nPouch-Tap és segur, inclou accessoris de seguretat.\nPouch-Tap és pràctic, refreda el seu producte més ràpidament (Vi refrigerat en 15 minuts).\nPouch-Tap és de confiança, allarga la vida útil del producte que conté fins a 6 setmanes després d’obert.\nÉs un embalatge innovador. S’utilitza amb èxit als EUA, Europa i Sud-àfrica.\nLa bossa és auto portant i flexible. Està fabricada amb una pel·lícula multicapa d’alt rendiment contra l’oxigen i el producte es dispensa a través de l’aixeta.\nEl producte queda perfectament protegit de la llum, l’oxigen i de qualsevol altre dany.\nForma única i el disseny del fons fa que sigui auto sostenible.\nTé nanses per a la portabilitat (fàcil d’usar i portar). L’aixeta és molt fàcil d’utilitzar sense la necessitat d’haver de treure un tap o suro.\nIdeal per a esdeveniments, pícnics, càmping, senderisme i festes.\nquantitat de 2603 - Pouch-Tap - Vi Negre de Miravet - 3 Litres\nCategories: Bag in Box, Celler de Miravet, Pouch-Tap de 3 Litres, Vins D.O Tarragona Etiquetes: ancestral, Bag in Box, BiB, Bodega, Brut, Brut Nature, Cava, Cava Artístic, Cava Brut, Caves Monells, celler, Chardonnay, Criança, cultiu, D.O., esperit, extra brut, Gran Reserva, Llibertat, Macabeu, Malvasia, Mètode tradicional, miravet, Monells, most, Parellada, penedes, Pouch-Tap, priorat, Reserva, Tarragona, ull de llebre, verema, Vermut, vi, vi blanc, Vi escumòs, vi negre, vi rosat, Xarel·lo\nPOUCH-TAP – VI NEGRE DE MIRAVET – D.O. TARRAGONA\nCaracterístiques: Vi negre de recol·lecció mecanitzada. Fermentació a temperatura controlada en trulls soterrats de formigó. Amb una part del vi es fa una criança en àmfora de 300 litres durant 1 mes.\nVarietals: Garnatxa (80%) i Syrah (20%)\nGrau Alcohòlic: 12,5% Vol.\nAspecte: Vi brillant i consistent, amb llàgrima densa i junta. Color vermell cirera madura amb ribets violacis.\nAroma: Té una intensitat aromàtica mitja, persistent, on sobresurt la fruita vermella madura, melmelada de maduixa i gerds.\nNota de Tast: Vi amb bona estructura, carnós, rodó, amb un taní madur, i amb una acidesa que li dona frescor i vivesa. Es complex, amb gustos que recorden els fruits vermells com la pruna i fruits del bosc. Bona retro nasal i el post gust és llarg. Es un vi agradable que invita a provar-lo i gaudir-lo.\nMaridatge: Vi ideal per carns blanques i vermelles, i peces de cacera menor; arrossos amb conill i cargols.\nServei: És recomana servir-lo entre 15 i 18 ºC de temperatura.\nPresentació: En Pouch-Tap de 3 Litres\nSigueu els primers a ressenyar “2603 – Pouch-Tap – Vi Negre de Miravet – 3 Litres” Cancel·la les respostes\n2113 – Vi Rosat Petit Nebraska “Pell de Ceba”\n6,00€ – 36,00€ Selecciona opcions\n4010 – Vi Dolç “Ànima de Macabeu”


Ikea: Una taula que val menys de 20 euros fa furor a internet\nUna taula d’Ikea que val menys de 20 euros fa furor a internet\n03 de de desembre del 2021. 20:00\nLa multinacional sueca Ikea ha tornat a fer furor amb un dels seus articles, que ara està rebaixat. Es tracta d’una taula que costa menys de 20 euros i que arrasa a internet. Els usuaris destaquen que és un producte fàcil de muntar i destaquen que té una bona relació qualitat-preu.\nEs tracta d’una taula-safata de 45x53 centímetres. Es ven en color blanc, blau, negre i gris i es diu Gladom. Està a la venda tant a través d’internet com a les seves botigues físiques. Actualment està disponible a tots els establiments nacionals d’Ikea.\nUn sofà llit d’Ikea arrasa en vendes pel seu preu\nL'últim d'Ikea: arrenca la pàgina de la recepta i posa-la al forn\nGladom és una taula perfecta per utilitzar com a taula auxiliar en un saló o fins i tot de tauleta de nit. A més, té un avantatge afegit: el seu tauler és desmuntable i es pot utilitzar com una bandeja. Aquest producte d’Ikea compta ara amb un descompte del 20%. Va passar de costar 20 euros a 16. «Una tauleta a un preu irresistible. Compra’n més d’una si vols que cada plaça del sofà resulti encara més còmoda. És lleugera i fàcil de moure de lloc, i té una safata extraïble ideal per servir un aperitiu», destaquen des de la multinacional sueca sobre el producte.\nGladom també ha sigut molt ben valorada pels clients d’Ikea. Compta amb 114 opinions que li atorguen una nota mitjana de 4,5 estrelles sobre 5. Els seus usuaris destaquen que és fàcil de muntar, que té una bona relació qualitat-preu i que la seva funcionalitat era l’esperada.


La UdL demana que el nou decret de grau i màster no suposi més costos per a l'estudiantat\nEl Consell de govern aprova la normativa sobre l'acreditació de terceres llengües\nUna classe a la UdL. FOTO: UdL\nDavant la imminent aprovació per part del Consell de ministres del nou Reial decret d'ordenació dels ensenyaments oficials de grau i màster, conegut com a 3+2, el Consell de Govern de la UdL ha aprovat avui una declaració on es demana que les modificacions que introdueix aquesta normativa no suposin un encariment reals dels costos d'estudiar a les universitats, ja que en el context actual això "pot truncar la capacitat de la universitat com a instrument de promoció social de les persones".\nAixí mateix, la UdL insta el Govern de l'Estat a evitar que les noves propostes docents no tinguin implicacions negatives per a les plantilles de professorat i de personal no docent, al mateix temps que reclama un finançament de les universitats públiques més proper al dels països europeus.\nLa declaració, que critica les incerteses que generarà la coexistència de títols amb la mateixa denominació però amb durades diferents, tant entre els estudiants com en el mercat laboral, reclama que els governs estatal i autonòmic aclareixin els dubtes i consensuïn amb les universitats el desplegament del decret, tot apostant per una moratòria en la seua aplicació efectiva.\nD'altra banda, i amb l'objectiu de facilitar que l'estudiantat de la UdL pugui acreditar en finalitzar el grau el nivell d'una llengua estrangera segons els nous requisits legals -B2 per l'alumnat que hagi iniciat els seus estudis a partir del curs 2014-2015, o B1 per aquells que els hagin començat anteriorment-, el Consell ha aprovat la Normativa de terceres llengües (anglès, francès, alemany i italià) als estudis de grau.\nA excepció de les titulacions que tenen requeriments específics de nivell d'idioma, la UdL fixa que l'acreditació que exigeix la llei es faci mitjançant la presentació d'un certificat reconegut o la superació d'un examen oficial mentre s'estiguin cursant els estudis de grau.\nQuant a l'alumnat que hagi d'acreditar un B1, la normativa preveu altres mecanismes com ara la superació d'un mínim de 6 crèdits ECTS d'assignatures impartides en una tercera llengua, la superació d'assignatures d'idiomes dels plans d'estudis on es garanteixi que s'ha assolit el nivell, l'elaboració i defensa del treball de fi de grau en una tercera llengua, la participació en programes de mobilitat on s'hagin superat com a mínim 12 crèdits en una tercera llengua i la realització de pràctiques externes del grau en un ens d'àmbit internacional on l'ús de la tercera llengua sigui obligat.\nPer tal que l'estudiantat pugui conèixer quin és el seu nivell, la UdL, a través de l'Institut de Llengües, organitza proves gratuïtes a l'inici de cada curs acadèmic per a tot l'estudiantat o per a l'estudiantat de determinats centres. L'alumnat de qualsevol curs que individualment desitgi fer una prova de nivell, podrà fer-la a l'Institut de Llengües abonant una tarifa. Enguany, l'enquesta sociolingüística a l'alumnat de nou ingrés així com les proves de nivell, posen de manifest que un 29% dels estudiants de primer de la UdL enquestats tenen un nivell equiparable al B1, i un 29% estan en la franja que els permetria assolir un B2.\nD'altra banda, el Consell de Govern ha aprovat convenis de col·laboració amb l'Institut de Ciència Animal de Cuba, la Universitat d'Hokkaido (Japó) i la Universitat de Lille 1 de Ciències i Tecnologia (França).\nDeclaració del Consell de Govern sobre el 3+2-2


Posem-hi el segell d’Esquerra | Bloc de n'Arés Tubau\nPosem-hi el segell d’Esquerra\ntags: 2011, ajuntament de rubí, centre de dansa tradicional catalana, comerç, educació, equip de govern, Espona, Esquerra, identitat, illa de vianants, legislatura, plaça doctor guardiet, política lingüística, projectes, Rubí, segell, societat de la informació\nDilluns vam fer la trobada anual amb la premsa per tal de fer una valoració de les accions fetes durant el 2009 i els objectius de futur.\nA continuació reprodueixo la nota que vam entrgar als mitjans, amb tota la informació que vam explicar. És una mica llarg, ho sé, però potser us pot ser d’interès.\n“Posem-hi el segell d’Esquerra\nPer tal de valorar la feina feta aquest any, cal que ens fixem amb els pràcticament 3 anys de la legislatura 2007 – 2011. És el moment de remirar la feina que Esquerra ha fet i està fent des del govern de la ciutat, tant a les seves pròpies àrees com en la gestió global dels projectes de ciutat.\nPerò també és el moment de fer valoració d’aquells projectes que no acaben de realitzar-se; cal preguntar-se si estem aconseguint tot allò que ens vam proposar quan vam acceptar entrar a l’equip de govern de l’Ajuntament de Rubí. Cal preocupar-se per aquelles actuacions que no s’estan duent a terme i en canvi, per nosaltres són prioritàries.\nAquestes qüestions són cabdals, i les hem de poder respondre per saber on som i, sobretot, on anem. Des d’Esquerra hem pogut fer la majoria de les accions que s’havien plantejat a l’inici de la legislatura des de les àrees que gestionem directament. Cal recordar que Esquerra gestiona les àrees de Comerç, Identitat i Projecció Exterior, el comissionat de Política lingüística i el comissionat per a la Societat de la Informació.\nPosem el segell al govern de la ciutat\nA part de les àrees gestionades directament, des d’Esquerra Republicana de Catalunya varem decidir entrar a govern perquè tenim un projecte per la nostra ciutat: volem posar un segell a les polítiques que se centrin en el model de ciutat. Volem posar un segell a les polítiques d’esquerres, aquelles centrades en les persones. Pel que fa al projecte de ciutat, és ben sabut que Esquerra va apostar per la realització de 3 grans projectes. Aquests 3 projectes els hem estat defensant durant aquests anys com a una aposta clara i decidida per començar a canviar el Rubí del futur des d’avui mateix.\nLa reforma de la Plaça del Dr. Guardiet:\nLa nova plaça reformada servirà per marcar un punt d’inflexió definitiu al centre de la nostra ciutat. Es convertirà en el punt de trobada indiscutible de la ciutadania i en l’espai on es faran esdeveniments ciutadans durant tot l’any. Reformem el centre i el dinamitzem com a clau per desenvolupar també l’entorn del centre.\nL’illa de vianants.\nEl projecte que ha de condicionar positivament el teixit comercial de la nostra ciutat. Un centre per a vianants és un centre viu. I un centre viu és un centre on el comerç fa de locomotora econòmica. Aquesta és la gran premissa que ens fa seguir apostant per la vianització del centre de Rubí, i per la millora de les condicions que avui per avui hi ha establertes en aquesta zona.\nCentre de la Dansa tradicional catalana a l’Espona.\nUn gran centre de referència nacional pel món de la dansa catalana d’arrel tradicional. El nucli central d’una gran xarxa establerta arreu de país. Per primer cop, Rubí acollirà un centre d’abast nacional: serem una referència!\nA més, hem apostat per altres millores urbanístiques, que sempre han tingut el mateix objectiu: començar a decidir avui quin serà el Rubí de demà: la reforma del Celler o la futura rehabilitació del Casino Aquests dos són alguns exemples de la voluntat d’Esquerra d’estar present i incidir e les decisions estratègiques per la ciutat.\nIgualment, hem apostat i treballat decididament per donar a conèixer la nostra ciutat als propis rubinencs i rubinenques, amb un objectiu principal: millorar l’autoestima dels nostres ciutadans.\nHistòricament Rubí ha estat durant molts anys a la cua de les ciutats que ens envolten, amb mancances en temes d’equipaments i serveis. Aquesta realitat ha minat la imatge que tenim els propis rubinencs de la nostra ciutat i el nostre potencial. Cal explicar el que es fa, el que volem fer i seguir explicant què és Rubí. Sobretot, cal dir que la ciutat la fem tots i totes, i que només amb l’esforç i la voluntat de millora i l’estimació cap a la ciutat, podrem anar construint la identitat del Rubí de demà. Ara bé, també és cert que hi ha mancances importants que no ens deixen estar satisfets al 100%:\nProjectes a mig fer o sense consolidar:\nL’aposta que han representat aquests projectes i d’altres, cal que es facin una realitat el més aviat possible. Hem repetit masses vegades aquests darrers anys l’endarreriment de projectes clau. Aquest fet preocupa al ciutadà i també ens preocupa a nosaltres. Per aquest motiu hem reclamat i seguirem reclamant als nostres socis, més celeritat en l’execució dels projectes i més cura a l’hora de planificar tots els detalls que envolten aquests projectes. L’illa de vianants n’és l’exemple més clar. Cal voluntat política per dur-la a terme, però valentia per acabar-la i consolidar-la. I podem dir que alguns d’aquests elements no s’estan donant en totes les àrees de l’ajuntament.\nVisió a curt o mig termini, quan hauria de ser a llarg termini.\nLes ciutats cal treballar-les en el seu dia a dia però cal pensar-les per demà. En ocasions, manca l’aposta clara per pensar Rubí a mitjà i llarg termini. Cal imaginació, determinació i capacitat de decisió. La demora en l’aprovació del POUM, fruit de diferents entrebancs, està sent la gran decepció d’aquesta legislatura. Per una vegada s’havia trobat un consens prou ampli per planificar el Rubí del futur des del Rubí d’avui. Esperem que puguem superar tots els entrebancs i que el POUM pugui ser aprovat molt aviat. Sinó, tota aquesta planificació quedarà altra vegada en un calaix.\nComencem a decidir avui quin serà el Rubí de demà\nDes d’Esquerra, tenim les coses molt clares. Tenim clar qui és el model de ciutat que volem i què hem de fer per arribar-hi. A més, com hem comentat anteriorment, cal que aquest projecte de ciutat sigui a llarg termini, per poder planificar i dibuixar el futur amb garanties.\nVolem un Rubí obert, acollidor i dinàmic. Aquest dinamisme l’aconseguirem reorganitzant el centre i tenint cura dels barris que l’envolten. Si hem creat una illa de vianants, no és fruït de la casualitat, sinó conseqüència d’un estil de model de ciutat. Si proposem remodelar la plaça del Doctor Guardiet, no és per casualitat, sinó perquè respon a un estil de model de ciutat. Si impulsem la construcció d’un centre de dansa d’abast nacional no és fruït de la casualitat, sinó perquè tenim clar que ens hem d’obrir a l’exterior. Creiem també en una ciutat on la cultura i l’educació han estat, són i seran, l’eix central de les nostres preocupacions. La cultura i l’educació, lluny del que molts poden creure, són necessitats bàsiques. Una ciutat amb una vida cultural rica i diversa, és sempre una ciutat viva i amb ganes d’avançar. I una ciutat on l’educació és un element central de les polítiques públiques és una ciutat amb ganes d’anar més enllà, preocupada pel present i pel futur, però amb unes arrels ben fermes en la seva història i el seu passat. Per aquest motiu, Esquerra ha participat activament en l’augment del nombres d’espais destinats a la cultura en els últims anys.\nUna ciutat per tothom és una ciutat que aposta per l’educació com a motor de\nAquest és el nostre gran principi rector. Esquerra ha apostat i continua apostant per l’educació com a valor a potenciar a la nostra ciutat. Ho hem demostrat incidint decisivament perquè una part importat de la inversió dels últims anys hagi anat destinada, entre d’altres, a la millora de les condicions dels CEIPs de la nostra ciutat. Però no n’hi ha prou. Volem que s’aposti clarament per l’educació, entesa de manera àmplia. L’educació reglada, però també la no reglada. La musical, l’artística, la del lleure. S’ha de millorar les condicions en què es dóna aquesta educació.\nL’educació serà una de les nostres preocupacions més importants en els propers anys. Una ciutat que no destina tot el que pot a l’educació no és una ciutat completa. I Esquerra volem una ciutat del futur ben completa.”\n← Des d’Esquerra donem suport a la plataforma ciutadana RUBÍ DECIDEIX\nNou telecentre al mercat →


Hiro Matsuoka fotografia la poesia del món visible\nEl fotògraf japonès Hiro Matsuoka presenta una àmplia monstra de la seva obra a la galeria Esther Montoriol, sota el títol Poetry (poesia). L'exposisció s'obre amb una citació d'Oscar Wilde, extreta d'"El retrat de Dorian Gray": „El veritable misteri del món és el que és visible, no el que és invisible“.\nMatsuoka proposa un desenvolupament fotogràfic d'aquesta idea de Wilde. Ja en la primera fotografia hi trobem tot el que configura la seva visió i el seu estil: la imatge ambigua, fragmentada, feta lliscar cap a la irrealitat, semblant a un collage de reflexos. No són reflexos naturals, sinó arquitectònics, urbans. I no són imatges manipulades mitjançant fotomuntatge ni per mitjans digitals. Aquestes obres exploren amb precisió la qualitat ambigua i espectral que pot tenir la imatge fotogràfica i desmenteixen aquesta noció reductora de la fotografia entesa com a mitjà per documentar certeses.\nDe fet, ja les primeres fotofrafies de Niépce, fetes fa gairebé dos segles, tenien un aspecte espectral, tot i representar objectes sòlids, com unes teulades d'unes cases o una taula d'un menjador. I al llarg de la seva història la fotografia mai no s'ha desprès d'aquesta qualitat potencialment espectral, d'aquesta possibilitat de l'indici ambigue, la illusió òptica i l'aparició o la presència misteriosa.\nAlgunes d'aquestes fotografies són trompe-l'oeils o miratges aconseguits mitjançant una combinació de diferents classes d'imatges: no només fotos d'objectes, persones i llocs reals, sinó també d'imatges reproduïdes –com ara fotos publicitàries- i d'imatges distorsionades i reflectides en vidres, que de vegades funcionen alhora com a finestra i com a mirall. A aquestes imatges s'hi associen ombres, llums i textures fotogràfiques. I la reducció al blanc i negre, amb els seus grisos intermedis, contribueix a una indefinició visual que tendeix a l'obertura poètica.\nEn aquestes composiciones es produeix una certa dissolució de la realitat visible, que significa també una expressió de sensacions subjectives. De vegades, podrien semblar composicions agitades, però no ho són, com tampoc no són vaguetats les idees que representen. Al contrari, Hiro Matsuoka desenvolupa conscientment diferents reflexions i variacions, i un dels seus temes principals és la confusió entre realitat i irrealitat, el món i la seva representació mitjançant imatges.\nTal com també passa en algunes fotografies nocturnes de Manel Esclusa –per exemple les que exposa aquesta primavera la Fundació Vila Casas a la monstra "Pell i ombra"– les imatges més quotidianes, com les de la publicitat, es converteixen en fantasmagòriques quan es barregen amb elements materials i fenòmens derivats de la llum o de la sava absència. Llavors el món conegut, afectat per canvis de perspectiva, illuminació i enfocament, es torna del tot irreconeixible. I es produeix la paradoxa de la modernitat: les imatges reproduïdes apareixen nitides i al seu constat les figures del món real perden entitat i es dilueixen.


La presidenta Armengol anuncia una inversió de 2,6 milions d'euros per renovar les urgències de l'Hospital d'Inca\nAixí ho ha indicat la presidenta Armengol durant la visita a l’hospital que ha realitzat i durant la qual també ha pogut recórrer la planta de Pediatria, que recentment ha estat decorada gràcies a la col·laboració amb l’associació Na Marga Somriu. Han acompanyat la presidenta la consellera de Salut, Patricia Gómez; el director general del Servei de Salut, Juli Fuster; l’equip directiu del centre encapçalat per la gerent, Soledad Gallardo, i el batle d’Inca, Virgili Moreno.\nAquestes obres formen part del Pla d’Infraestructures de la Conselleria de Salut i permetran adaptar el centre a les noves necessitats derivades de l’increment de població. Cal destacar que l’Hospital Comarcal d’Inca es va obrir el març de 2007 per prestar assistència sanitària a una població de 84.000 persones dels municipis d’Alcúdia, Búger, Campanet, Costitx, Escorca, Inca, Lloret, Lloseta, Llubí, Mancor, Maria de la Salut, Muro, sa Pobla, Sineu i Pollença. Actualment, ‑només deu anys després de l’obertura‑ té una població assignada de 122.000 persones.\nL’actuació prevista ‑que suposarà traslladar de lloc l’hostatgeria i també desplaçar la Unitat de Crítics a una nova planta que s’elevarà a una de les àrees de l’hospital‑ permetrà ampliar un 57 % la zona d’Urgències, ja que passarà de 967 m² a 1.526 m².


Dimecres, 26 Septembre 12.30h\nFrancisco Gaudier Fargas, president del Cercle del Liceu, ha tingut el plaer de convocar-lo a la visita exclusiva de l'exposició Gala Salvador Dalí, que va tenir lloc el passat dimecres 26 de setembre al MNAC.\nEl Museu Nacional d'Art de Catalunya i la Fundació Gala-Salvador Dalí es proposen amb aquesta exposició desvetllar a Gala, musa i artista, i una figura clau en l'art del segle XX.\nCompanya de Dalí i abans del poeta Paul Éluard, admirada unes vegades, altres oblidada quan no injuriada, Gala és sense cap dubte un personatge clau de les avantguardes. Sense ella el tauler de joc surrealista apareix incomplet. Els quadres de Max Ernst, les fotografies de Man Ray i Cecil Beaton i sobretot les obres de Salvador Dalí són molt més que retrats: conformen un recorregut autobiogràfic en el qual, com heroïna postmoderna, Gala va imaginar i va crear la seva imatge.\nAquesta exposició permetrà també seguir l'evolució de Salvador Dalí com a pintor i reunirà un conjunt importantíssim de les seves obres, unes 60 en total, entre olis i dibuixos. La mostra presentarà a més una selecció de pintures, dibuixos i fotografies d'altres artistes que van gravitar en l'univers surrealista, com Max Ernst, Picasso, Man Ray i Cecil Beaton o Brassaï. També s'exposarà per primera vegada un interessant conjunt de cartes, postals i llibres, a més de vestits i objectes del tocador personal de Gala. En total l'exposició reunirà unes 180 obres que permetran reconstruir la figura complexa i fascinant de Gala.\nLa filosofia mundana


Actualizada 04/07/2017 a las 20:45\nTenim un problema. I no només els joves, que també, tenim un problema com a societat. Una recent notícia assenyalava que, aquí i ara, un jove necessita uns ingressos mínims de 1.489 euros mensuals per poder independitzar-se de la casa dels seus pares i iniciar un projecte de vida autònom. A qualsevol país aquesta informació esdevindria un escàndol. 1.489 euros al mes? Quants joves menors de 30 anys tenen aquests ingressos salarials? Molt pocs, o més ben dit, poquíssims segons les mateixes dades oficials del Govern del PP que indiquen que els joves en aquest país percebem, de mitjana, 11.568 euros anuals. És a dir, la immensa majoria dels joves cobren menys de 1.000 euros al mes. I això els que tenim la sort de treballar...\nDe fet, ens trobem amb la paradoxa que tenim la generació més ben formada de la història. La que té un major nivell de registres de joves amb estudis universitaris superiors, amb màsters i cursos de postgrau, ben qualificats i amb coneixement d’idiomes estrangers. Els joves hem complert amb allò que la societat ens ha dit que havíem de fer. I què se’ns ofereix quan anem a buscar feina? Remuneracions molt inferiors a la dels joves europeus i un autèntic reguitzell de realitats en precari, sovint com a falsos autònoms o amb contractes amb pràctiques que mai tenen continuïtat. A això cal sumar-hi el creixement exponencial dels preus de les matrícules i taxes universitàries i de formació professional que hem patit aquests darrers i un atur juvenil que ronda el 50%. Si això no és un S.O.S. en tota regla que algú m’expliqui què és. Quin futur li espera al conjunt de la societat amb tota una generació de joves condemnada a la falta d’oportunitats que sí que va tenir la generació dels seus pares? Què se’ns ofereix?\nLa maleta per marxar a l’estranger a guanyar-nos la vida o haver d’anar trampejant, de precari en precari, com bonament puguem? No només no hem avançat sinó que al damunt hem anat cap al darrere, com els crancs. El PP el primer que va fer quan va arribar al Govern va ser eliminar les ajudes de la renda bàsica d’emancipació que havia impulsat l’executiu socialista que ens permetien als joves pagar, de mitjana, el 42% del preu de lloguer dels nostres habitatges. La insensibilitat de Rajoy i dels seus ministres en relació al drama que patim els joves realment no té límits.\nEl segon que van fer va ser impulsar una reforma laboral que ens ha condemnat a la davallada de les nostres condicions de treball i a patir un augment de l’explotació laboral. En fi... Donem, per tant, ple suport a les propostes que vol implementar amb caràcter d’urgència el grup socialista al Congrés de suport als joves per evitar que continuem sent víctimes d’aquest escarni social i polític. Cal derogar, però ja mateix, la reforma laboral, impulsar el pla de retorn dels joves que han hagut de marxar a l’estranger que ha defensat Pedro Sánchez, recuperar les ajudes a l’emancipació i les beques de formació i per estudis, a part de fomentar d’una vegada per totes, el coneixement, la qualitat i la investigació com un dels vectors imprescindibles per garantir el nostre futur al mercat global. Sent tot això necessari i urgent, no és però suficient.\nEns trobem davant d’una autèntica ruptura del discurs que se’ns deia de petits: estudieu, formeu-vos i esforceu-vos, i tindreu una feina i podreu guanyar-vos la vida. Això, desgraciadament, ja no és així com saben tots els joves que estan llegint aquestes línies. A tots aquells que creguin que això no va amb ells els recordo les paraules de Disraeli quan afirmava que hi ha coses que, si no es fan per convicció, s’ha de fer per interès. Pensin una mica. Si condemnen la joventut a no tenir expectatives de futur el sorgiment i creixement de tota mena de formacions tant de l’extrema esquerra com de l’extrema dreta populista serà especialment pròsper. Impedim-ho ara que encara som a temps d’evitar-ho. Demà serà massa tard.


Liquidàmbar (Liquidambar) és un gènere de fanerògames pertanyent a la família Altingiaceae, que de vegades és considerada com una part d'Hamamelidaceae. Són arbres grans, caducifolis, 25 a 40 m d'altura, amb fulles palmellades, lobulades, en arranjament espiralat en les branques. Les flors són petites, produint una inflorescència globular, densa, d'1 a 2 cm de diàmetre, pèndols a 3 a 7 cm de la branca. El infrutesència és una càpsula llenyosa, múltiple, de 2 a 4 cm de diàmetre, amb nombroses llavors.\nObtingut de «https://ca.wikipedia.org/w/index.php?title=Liquidàmbar&oldid=28403134»\nLa pàgina va ser modificada per darrera vegada el 11 oct 2021 a les 10:57.


Un puntal d'Hèrcules: Índex de lectura sota mínims\nUn altre Mahfuz: السمان والخريف (La guatlla i la tardor; també contemporània de l'any 62). Uau, aquesta vegada la portada és la que toca:\nLa primera pàgina s'hi correspon (més o menys):\nPerò... això què és? Una pàgina en blanc?\nNo, no una: setze pàgines en blanc!! Tanta sort que no havia començat a llegir-lo...\nOstres... que frustrant.... És tota una aventura comprar llibres al Marroc si no busques un alcorà. Amazon arriba, almenys?\nAmazon d'Estats Units sense problemes (l'electrònica no); Amazon d'Europa depèn dels països i dels articles (electrònica, tampoc). Hi ha targetes bancàries espanyoles que no deixen enviar mercaderies fora de la UE (abans això no ho sabíem, clar). Per tant, encara que tingues una targeta (i la majoria dels marroquins no la tenen, o no la poden usar fora del Marroc), no sempre és fàcil comprar. Per al Kindle sí, però el Kindle no suporta l'àrab. De tota manera, un llibre em pot durar mesos, no en sé tant! :D\nGeorgina Cuina del Marroc 5.6.14\nImpressionant! Ara tenint la nena, ja estic entretinguda i no compro lectura, abans havia d'optar entre pagar una ronyonada al centre de Casablanca (només llegeixo frances) o al barri, la lectura obligatoria dels escolars :-(\nEls llibres en francès no els trobo tan cars. Els publicats al Marroc són baratíssims (de vegades hi ha dues edicions, la francesa i la marroquina, i la segona val menys de la meitat). Ací la biblioteca de l'Institute Français funciona molt bé, i hi ha varietat...\nLoreto Giralt Turón 7.6.14\nOstres!! i nosaltres ens queixem... No em pensava que llegir fos tant complicat al Marroc.\nUnpuntald Hèrcules 9.6.14\nPotser Tetuan és una mica especial en aquest sentit...\nNoia, per a llogar-hi cadires!\nPer llogar-hi cadires era una latre apunt... http://unpuntaldhercules.blogspot.com/2013/12/per-llogar-hi-cadires.html\nEstefanía Albiol González 8.6.14\nM'has deixat ben parada :(


FAMÍLIA : ACANTHACEAE NOM CIENTÍFIC : Brillantasia ulugurica\tNOM COMÚ : SÀLVIA TROPICAL GEGANT COL·LECCIÓ DEL JARDÍ : Hivernacle tropical DESCRIPCIÓ :\nÉs un arbust herbaci que pot arribar a 3 m d'alçària. Les tiges són rectes, quadrangulars, eixamplades als nusos i verdes. Les fulles són oposades, de fins 40 cm, ovalades, cordades a la base, rugoses, amb els nervis molt marcats, irregularment dentades, amb pecíol llarg, alat, verdes ibrillants. Les inflorescències són grans, paniculades, laxes, glanduloses. Les flors són zigomorfes, bilabiades. El calze té 5 sèpals iguals, estrets, gairebé lliures i verds. La corol·la està formada per 5 pètals soldats en un tub curt; amb dos lòbuls superiors soldats, arquejats, blanquinosos, coberts per pèls morats; i tres lòbuls inferiors soldats, aplanats, amples, de color blau pàl·lid o violeta. L’androceu té 2 estams fèrtils, amb llargs filaments arquejats, a l'interior del llavi superior de la corol·la; i 2 estaminodis estèrils, més curts, rectes, sobreeixint al centre de la flor. L'estil és llarg, arquejat i acaba en un estigma bífid, lleument sobreeixint al llavi superior de la corol·la. El fruit és una càpsula allargada, amb dehiscència explosiva. Les llavors són puberulentes i negres.\nÉs originària de l'est d'Àfrica. Creix en àrees de clima tropical humit, a les depressions humides, al sotabosc, a les clarianes i als marges dels boscos de fulla perenne, en zones de muntanya entre 700 i 1700 m d'altitud. Sovint forma poblacions extenses.\nPresenta llargues floracions, des de la primavera fins a finals de la tardor, sempre que es mantinga la humitat en el sòl. La fructificació no és freqüent al Botànic, encara que sí es produeixen ocasionalment càpsules que s'obren de forma violenta, mesos després de la fecundació de la flor, llançant les llavors.\nHui en #UnaFinestraAlBotanic us presentem aquesta espècie que ens dóna la benvinguda a l'hivernacle tropical del Jardí Botànic. És sensible a les gelades, però pot cultivar-se a l'aire lliure a les zones càlides de la Mediterrània. Vol sòls frescos, ben drenats i rics en matèria orgànica, i una exposició parcialment ombrejada, especialment durant els mesos d'estiu. Resisteix bé la poda, i és convenient fer-li-la per mantenir compacte l'arbust. Es pot propagar fàcilment mitjançant llavors, que germinen de forma espontània al peu de les plantes, o esqueixos, que arrelen ràpidament.\nLa medicina popular africana la fa servir contra la verola, com a relaxant muscular, contra afeccions cardiovasculars i per les seves propietats antibiòtiques.\nEl gènere va ser dedicat per Ambroise Casa François Joseph Palisot, Baró de Beauvois (1752-1820), botànic i naturalista francès, a M. Brillantais-Marion, el principal armador de la compagnie d'Oware, qui li va facilitar els seus treballs de recerca en història natural per l'antic regne de Benín, a l'oest d'Àfrica. L'epítet específic fa referència a l'origen de l'espècie, col·lectada a les muntanyes de Uluguru, a l'est de Tanzània.


Tot per la Cultura, Tot per L’Hospitalet | Núria Marín\nTot per la Cultura, Tot per L’Hospitalet\nAhir vaig estar menjant unes migues al parc de les Planes, parlant i saludant els amics de les entitats de cultura popular i tradicional de la ciutat i amb molts ciutadans i ciutadanes que es van acostar a gaudir de la petita festa que vam organitzar.\nL’Hospitalet, en tant que ciutat plural, ha sabut sempre integrar persones de diferents procedències, amb tradicions, devocions i realitats diverses. Aquesta és, sens dubte, la riquesa i el valor de la ciutat i de la nostra ciutadania. Una pluralitat que es plasma en l’existència de diferents entitats que tant aporten a la cultura de la nostra ciutat..\nNosaltres entenem la cultura com un bé i patrimoni de tots i totes i com un element clau en el desenvolupament de les persones. És important que aquesta, en les seves diferents formes, pugui arribar a tothom i tothom es senti inclòs en l’oferta existent.\nLa cultura porta implícita la generació de valors socials, per això procuraré que tothom tingui accés individual a ella.\nConsidero que ara és el moment d’anar més enllà i donar més protagonisme a les persones del municipi en el desenvolupament de les seves capacitats fent d’aquest un senyal d’identitat i suport per activar tot el potencial creatiu de la nostra societat.\nCal mantenir la protecció del nostre patrimoni cultural i posar-lo en relleu. És l’hora de posar-ho en valor i obrir-lo més a la ciutadania perquè el gaudeixi plenament.\nContinuarem apostant per la realitat cultural metropolitana i L’Hospitalet ha d’estar present en els festivals i circuits culturals de primer ordre, per seguir situant la nostra ciutat en les xarxes culturals nacionals, fent especial esment a les iniciatives que potenciïn la producció dels nostres joves creadors. Per això, en la mateixa tasca feta amb les biblioteques fins ara, continuarem millorant els equipaments, obrint-los a la ciutadania i fent-los més properes i que responguin a les seves necessitats.\nD’altra banda, creiem en un model d’oci i cultura de qualitat que no es basi en el consumisme, sinó que fomenti i desenvolupi el seu esperit crític i participatiu. Per això hem de continuar donant suport a diferents agents socials privats que fan de la cultura la seva bandera i amb la seva programació cultural, complementen l’oferta pública.\nUs deixo l’enllaç al tríptic amb algunes propostes sobre Cultura\nTot per la Cultura, Tot per L’Hospitalet was last modified: maig 9th, 2011 by Núria Marín\n« Tot per tu, tot per L’Hospitalet Tres grans projectes per fer ciutat »


Leonard Cohen tanca el festival de Cap Roig amb un repàs de la seva carrera\nLeonard Cohen ha ofert aquest dissabte un concert antològic de tota la seva trajectòria als Jardins de Cap Roig. El cantautor canadenc ha presentat al festival gironí el seu darrer disc, "Live in London", en què repassa les millors cançons de quatre dècades de carrera. El concert de Cohen ha posat el punt i final a l'edició d'enguany del festival de Cap Roig, que ha registrat una ocupació del 94,22% i ha aconseguit 41.457 espectadors en el conjunt dels 22 espectacles programats.\n16/08/2009 - 07.12 Actualitzat 16/08/2009 - 10.57\nQuaranta anys de carrera resumits en tres hores de concert. Després de quinze anys sense trepitjar els escenaris, Leonard Cohen ha tornat a la carretera per motius econòmics, després que el seu representant el va estafar. A punt de fer 75 anys, Cohen va començar el concert amb "Dance me to the end of love", enmig d'una atmosfera íntima. Durant les hores següents, la veu greu i gutural del cantautor va captivar el públic de Cap Roig amb un repertori en què no van faltar-hi clàssics com "Suzanne" o "Halleluya".\nMés del 90% d'ocupació\nLa de Cohen ha estat la darrera actuació del festival de Cap Roig d'enguany. En total, 41.457 persones han assistit als concerts que s'hi han celebrat, amb una ocupació del 94,22%. De mitjana, unes 1.900 persones han vist cada un dels 22 espectacles programats.\nEl retorn de Cohen a Catalunya


Roger Pallarols serà el nou entrenador del RC Polo | betevé\nRoger Pallarols substituirà Carlos García Cuenca\nPallarols arriba del Júnior i ha estat tècnic de l'Atlètic Terrassa\nCarles Alcoyent Corominas | Dimarts, 12 de Feb del 2019, a les 09.55\nA l’estiu, l’entrenador del Reial Club de Polo, Carlos García Cuenca, va signar la renovació amb el club per a una última temporada més. Des d’aleshores, el club de la Diagonal es va posar a la recerca d’un tècnic i finalment l’ha trobat. Roger Pallarols, actual entrenador del Júnior, serà el nou tècnic del Polo la pròxima temporada.\nDe Terrassa a Barcelona, passant per Sant Cugat\nPallarols és un tècnic format a l’Atlètic Terrassa. Va començar com a jugador al Vallès Esportiu, filial del club egarenc, i va arribar a jugar amb el primer equip de l’Atlètic.\nLa seva faceta com a entrenador la va començar al Vallès Esportiu. Amb el filial de l’Atlètic va proclamar-se campió de Lliga de la Divisió d’Honor B, una categoria per sota de la Divisió d’Honor.\nMés tard, va ser el segon entrenador de l’Atlètic Terrassa fent tàndem amb Dani Martín. Quan Martín va ser nomenat seleccionador espanyol d’hoquei herba, Roger Pallarols va fer-se càrrec del primer equip de l’Atlètic durant set temporades amb les quals va aconseguir tres Lligues i dues Copes del Rei.\nAmb el Júnior, un sotscampionat de Lliga\nDesprés d’un any sabàtic, Pallarols va fer-se càrrec del Júnior, equip amb el qual la temporada passada va aconseguir el sotscampionat de Lliga després de perdre als “shoot out” precisament amb el RC Polo, el seu equip la temporada vinent.\nEl BCN Sports Film llança un premi extraordinari a causa del coronavirus


SemiPeriodisme: Lluís Tolosa: “El consum cultural i mediàtic dels joves és més gran que el dels adults”\nLluís Tolosa: “El consum cultural i mediàtic dels joves és més gran que el dels adults”\nEl director tècnic del Baròmetre de la Comunicació desmenteix el tòpic que diu que els joves consumeixen pocs mitjans i poca cultura en el segon dia de les Jornades de Comunicació Blanquerna\nLluís Tolosa s’ha mostrat molest amb el “discurs alarmista que diu que els joves no llegeixen ni consumeixen mitjans de comunicació” ja que les dades del Baròmetre de la Comunicació diuen el contrari: els joves consumeixen el deu per cent més de revistes, quasi bé el nou per cent més de llibres de lectura i més del doble de cinema que els adults. El director tècnic del Baròmetre s’ha mostrat crític amb els adults que “s’excusen de la seva poca lectura dient que els joves no llegeixen i això no és veritat”. El que sí que diu el Baròmetre és que els joves consumeixen menys premsa i ràdio. Lluís Tolosa reconeix que hi ha una crisi dels mitjans tradicionals. Les dades del Baròmetre, segosn Tolosa, diuen que“entre els joves ha pujat molt el consum de premsa esportiva i ràdio musical, el que sí que ha baixat és el consum de ràdio i premsa generalista”.\nCom a director tècnic del Baròmetre de la Comunicació, Lluís Tolosa, ha afirmat que la variable de l’edat no determina, tant com es creu, el tipus de mitjans que es consumeix. En canvi, veient les dades del Baròmetre, les variables de la classe social i el nivell d’estudis influeixen molt a l’hora de consumir mitjans de comunicació. “La classe social, tipus de família on es neix, determina quin és el consum de mitjans. Els fills reprodueixen l’actitud dels pares a l’hora de consumir mitjans” ha afirmat Lluís Tolosa. Per altra banda, la variable del nivell d’estudis també la té en compte el Baròmetre de la Comunicació que diu que el nivell d’estudis és directament proporcional al consum de mitjans. “Com més estudis tens més lector de diari ets, més consum d’internet fas. Això es compleix en tots els mitjans” ha dit el director tècnic del Baròmetre de la Comunicació, que creu que això no hauria de ser així perquè “no és normal que el nivell d’estudis discrmini tant el consum de mitjans en una generació que ha nascut en una democràcia”.\nLluís Tolosa ha posat èmfasi en el canvi substancial que ha produït la creació del Baròmetre de la Comunicació en el sector de la investigació de les audiències. Abans tots aquests estudis es feien des de Madrid i segons Tolosa “amb l’aparició del Baròmetre estem donant moltes dades que no es donaven des de Madrid i a més, n’estem duplicant algunes, cosa que porta a la controvèrsia, ja que els resultats no són els mateixos” . El director tècnic del Baròmetre ha lamentat que abans de la creació d’aquest “ els territors de parla catalana eren l’espai de comunicació més gran d’Europa sense una estructura d’estudis de mitjans” de manera que els mitjans de parla catalana es veien afectats quan es planificava la inversió publicitària ja que “pels estudis espanyols els mitjans de parla catalana són invisibles. Per l’EGM les vint revistes més llegides són totes espanyoles, mentre que en el Baròmetre de les vint primeres n’hi ha deu de catalanes i deu d’espanyoles”.\nPublicat per Bern a 15:15


hospitals - societat\n21 de desembre de 2015 - 10: 08\nSatisfacció en el Departament de Salut de Dénia, que han vist revalidats els seus certificats de qualitat ISO 9001 d'AENOR a aquest any.\nEn concret, els serveis certificats han estat el Bloc Quirúrgic, Diagnòstic per la Imatge, Farmàcia, Urgències, Nefrologia, Unitat de Cures Crítiques, Hospital de Dia Mèdic, els processos d'Obstetrícia i Hospitalització; així com la Programació de l'Activitat Assistencial, la Bibliote-Servei d'Informació Científica en Ciències de la Salut- i la Docència MIR.\nEl director del departament, Ángel Giménez, va afirmar que aquestes certificacions "Són el resultat de la feina constant dels gairebé 1.200 professionals que cada dia s'esforcen a donar el millor de si mateixos per obtenir millors resultats en salut i millor així la qualitat de vida dels pacients de la Marina Alta".\nDe cara a propers anys, el departament de salut de Dénia s'ha marcat com a objectiu acreditar als seus professionals amb l'organisme internacional joint Commission, Especialitzat en qualitat sanitària. Aquesta institució identifica, mesura i comparteix les millors pràctiques relacionades amb la qualitat i la seguretat dels pacients.


Els empresaris sabadellencs volen cooperació publicoprivada, fiscalitat simple i l'FP per Empresa i Ocupació | Ràdio Sabadell\nEls empresaris sabadellencs volen cooperació publicoprivada, fiscalitat simple…\nImatge de les associacions empresarials que han consensuat el pla d'acció | Cedida\n19.11.2021 15:42 Pau Duran\nEls empresaris sabadellencs volen cooperació publicoprivada, fiscalitat simple i l'FP per Empresa i Ocupació\nAuditories externes del sector públic, fiscalitat àgil i compensatòria, i orientació professional experta a l'FP. Això és el que demanen els emprenedors per a reactivar l'economia, en el context de sortida de la pandèmia, de manera favorable per a pimes i autònoms.\nLes organitzacions empresarials de Sabadell han acordat un pla d'acció per a la recuperació econòmica que doni resposta als reptes i oportunitats de les pimes. El defineixen tres aspectes clau. El primer d'ells és la cooperació publicoprivada, que volen que estigui marcada per la confiança i la transparència. Ja n'hi ha casos, a Girona i a l'Anoia, i també s'espera que a Sabadell, amb la Taula de Col·laboració publicoprivada. Alícia Bosch, presidenta del Centre Metal·lúrgic i del CIESC, diu que hi juga en contra que el sector públic no passi comptes:\n"Qualsevol negoci està obligat, lògicament, a publicitar els seus balanços, a presentar-los al registre mercantil. De l'administració pública, no ho sabem. Sense anar al Tribunal de Comptes, cal quelcom més immediat, que al final de l'exercici sabéssim, honestament, en què s'ha gastat al nostre territori".\nEls empresaris creuen que el sector públic creix exponencialment, sense aquest control que demanen. El document també assenyala la necessitat d'un nou model tributari transparent, que doni suport a l'activitat i sigui compensatori i més simple:\n"Ha de ser facilitador. Les organitzacions empresarials recollim propostes i comentaris de les empreses que diuen que ja no és tant per pagar més, que no hi hauria cap problema, si el retorn, la gestió, fos adequada i eficient".\nBosch creu que ara només està enfocat en la recaptació. Pel que fa als perfils professionals, es demana que l'FP no depengui d'Ensenyament, sinó d'Empresa i Ocupació. Que tingui governança i pressupost propi, com en el cas basc. I que la formació professional s'agregui amb l'ocupacional i la contínua. També considera necessari que els orientadors professionals facin estades a les empreses, i no visquin només en un món teòric. A la trobada hi han participat ACEB, Cecot, Centre Metal·lúrgic, CIESC, FEGP, FOEG, Patronal Metal·lúrgica de la Catalunya Central, la UEA i la UEI.


Diumenge amb moltes més clarianes i temperatures més altes\nLes temperatures es recuperaran clarament, sobretot les màximes\nPrevisió per diumenge 26 de març de 2017 | Pere Almendárez\nDiumenge s'espera un dia molt més tranquil a tot Catalunya. Durant el matí tindríem moltes clarianes a la major part del territori. Només s'esperen alguns núvols al Pirineu de Lleida i també a les Terres de l'Ebre que deixarien el cel mig ennuvolat. Durant el migdia i la tarda, en conjunt s'espera el domini del sol, només amb alguns núvols que a estones podrien deixar el cel mig ennuvolat a les comarques del sud del país. Vent en conjunt feble a gran part del territori, o localment moderat durant la tarda a la costa gironina.\nTemperatures que començaran a recuperar-se, especialment les màximes. Les mínimes entre els -5 i 3 °C al Pirineu, els 3 i 6 °C a l'interior i els 6 i 8 °C a la costa. Les màximes entre els 6 i 12 °C al Pirineu, els 14 i 17 °C a l'interior i els 16 i 19 °C a la costa.


Casa do Avô Ferreira do Alentejo Portugal - Ofertes d'hotels amb els MILLORS DESCOMPTES EN LÍNIA\nVeure tots els 11 allotjaments a Ferreira do Alentejo.\nRua da Casa do Povo Canhestros, Ferreira do Alentejo, Ferreira do Alentejo, Portugal - Molt bona ubicació - Veure al mapa\nMés informació sobre Casa do Avô\nPer als viatgers què vulguin captar les imatges i els sons de Ferreira do Alentejo, Casa do Avô és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Casa do Avô, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de Wi-Fi gratuït en totes les habitacions, caixa forta, lloguer de bicicletes.\nL'ambient de Casa do Avô es reflexa en cada habitació. aire condicionat, aparell de televisió, aparell de televisió LCD/pantalla de plasma, TV satèl•lit/cable, cuina americana són només algunes de les comoditats a la vostra disposició. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Ferreira do Alentejo, faci de Casa do Avô la vostra llar.\nNúmero de Identificación Fiscal: 7033/AL\nNúmero de llicència: 7033


Cardona forma professionals en l’àmbit de l’atenció a la gent gran i als discapacitats - Ajuntament de Cardona\nCardona forma professionals en l’àmbit de l’a...\nCardona forma professionals en l’àmbit de l’atenció a la gent gran i als discapacitats\nL’Ajuntament de Cardona ha posat en marxa el projecte ILOQUID (Iniciatives Locals d’Ocupació) que permetrà formar professionals en l’àmbit de l’atenció a les persones. La iniciativa contribuirà a millorar la formació, l’ocupació i l’orientació professional de les persones beneficiàries del projecte.\nLes persones inscrites en el projecte seran orientades i formades per fer pràctiques en empreses del sector d’atenció a les persones, o bé per a la creació d’empreses, tot realitzant itineraris d’inserció i millora de l’ocupació.\nEl projecte ILOQUID, que va arrencar el passat 25 d’octubre i s’allargarà fins l’abril de 2011, està adreçat a dones i homes de 18 a 55 anys que es troben inscrites com a demandants d’ocupació al Servei d’Ocupació de Catalunya. El programa està pensat especialment per a les persones que provenen del sector de l'atenció a la gent gran, així com a la població immigrant.\nEn el període de temps que dura el projecte les persones inscrites al programa realitzaran un curs d’auxiliar en gerontologia i atenció personal a discapacitats. La formació la imparteixen els tècnics de la Fundació Pere Tarrés a la Residència de la Tercera Edat Sant Jaume de Cardona, que també participa en el projecte.\nEl curs consta de 458 hores i en aquesta primera edició s’hi han inscrit un total de 25 alumnes. En completar el període formatiu els alumnes obtindran un certificat de professionalitat expedit pel Servei d’Ocupació de Catalunya, títol que acredita a les persones que l’obtenen, la seva capacitat i competència per exercir l’activitat laboral en l’àmbit dels servies d’atenció a la gent gran i a les persones amb discapacitats, amb validesa per tot l’Estat.\nLes 25 alumnes inscrites són dones entre 30 i 50 anys, generalment amb experiència en el sector (treballs de la llar, de cuidadores de gent gran,etc), en atur, algunes d’elles emigrants (7), i totes de Cardona. Aquestes alumnes tenen la intenció de treballar en el sector tan aviat com obtinguin el certificat de professionalitat, ja sigui en llocs públics, concertats o privadament. També, des de l’ajuntament es facilitarà suport en la creació de empreses relaciones amb l’atenció a les persones (cooperatives, etc).\nEl projecte ILOQUID està finançat per l’Ajuntament de Cardona, la Diputació de Barcelona i el Fons Social Europeu. Amb aquesta iniciativa, l’ajuntament de Cardona dona resposta a les necessitats que té la població, molt envellida, en el sentit de formar professionals que donin servei de qualitat al sector.


El Departament de Territori i Sostenibilitat aprova definitivament el projecte constructiu per soterrar aquesta via entre la rambla de la Marina i el riu Llobregat al seu pas per L’Hospitalet\nEl Consorci per a la Reforma de la Granvia impulsa aquesta obra, amb un pressupost de més de 114,83 milions d’euros i que començarà el tercer trimestre del 2021, amb una durada de tres anys\nEl Consorci per a la Reforma de la Granvia, format per la Generalitat i l’Ajuntament de L’Hospitalet, ha estat informat avui de l’aprovació definitiva del projecte constructiu del soterrament de la Granvia al seu pas per aquest municipi, per part del Departament de Territori i Sostenibilitat.\nEl projecte preveu completar el soterrament de la Granvia entre la rambla de la Marina i el riu Llobregat, al seu pas per L’Hospitalet. L’obra la impulsa el Consorci per a la Reforma de la Gran Via, amb un pressupost total de 114,83 milions d’euros. L’inici de les obres es preveu pel tercer trimestre de l’any 2021, amb una durada estimada de 36 mesos.\nAquest soterrament permetrà fer compatible la via ràpida amb els carrers urbans i millorar les connexions entre ambdues parts de la ciutat, incloent-hi els hospitals de Bellvitge i Duran i Reynals. L’únic tram que restarà per soterrar serà el que es creua amb les vies del tren. El soterrament de la Granvia a L’Hospitalet donarà continuïtat al que ja es va impulsar al seu tram barceloní, fins a la plaça d’Europa.\nEl projecte consisteix en el soterrament de 1.000 metres del tronc central de la C-31 i un cobriment total de 415 metres, així com la creació de dues calçades laterals, entre la rambla de la Marina i la ronda Litoral, a prop del riu Llobregat.\n· Depressió del tronc central de la Granvia, des de l’encreuament amb la B-10 fins a l'Hospital Duran i Reynals (estudi fins a rambla de la Marina en segona fase).\n· Definició de les calçades laterals costats muntanya i mar de la Granvia i les seves connexions.\n· Estudi i definició dels diferents enllaços.\n· Drenatge del tronc central i calçades laterals, amb la construcció d’un dipòsit de retenció d’aigües pluvials en el tronc de la Granvia, i un segon en un dels ramals d’enllaç de la B-10 amb la Granvia.\n· Reposició de la xarxa actual de sanejament de la zona, amb el desviament del col·lector.\n· Desviaments provisionals del trànsit de la Granvia actual per a l’execució de les obres.\n· Estructures de cobriment del soterrament:\no Cobertura de la prolongació del carrer de la Feixa Llarga.\no Cobertura davant de l’Hospital de Bellvitge.\no Cobertura de la prolongació del camí de Pau Redó.\no Cobertura davant l’Hospital Duran i Reynals.\nEl soterrament d’aquest tram de la Granvia s’inclou en el Pla director urbanístic (PDU) Granvia-Llobregat, aprovat definitivament pel conseller de Territori i Sostenibilitat el març de 2017.\nEl document possibilita la transformació d’un segon tram d’uns 1.000 metres de longitud de l’avinguda de la Granvia a L’Hospitalet. Així, comprèn una superfície total de gairebé 105 hectàrees, aproximadament el 8% del terme municipal hospitalenc, entre l’encreuament de la Granvia amb la ronda del Litoral i el nus de Marina, incloent-hi els terrenys a banda i banda de la C-31.\nA grans trets, el PDU preveu la creació i consolidació del gran parc de Cal Trabal, la creació de teixit urbà allà on ara hi ha buit i la definició de pols d’activitat econòmica aprofitant la posició estratègica de l’àmbit i l’existència de dos centres hospitalaris de referència. Tot això, garantint una continuïtat urbana coherent amb l’anterior tram reformat i excloent l’ús residencial.\n1. Completar la ciutat. El soterrament-cobertura de la Granvia tancarà la fractura que aquesta infraestructura representa per al municipi amb la seva configuració actual d’autovia. Així, es donarà continuïtat a les successives reformes que s’hi han fet, des de la plaça d’Ildefons Cerdà passant per la plaça d’Europa, i es crearà un gran parc lineal que relligarà els eixos cívics de la ciutat.\n2. Consolidar el gran parc públic de Cal Trabal. Amb més de 30 hectàrees, es crearà sobre terrenys que eren privats, convertint-se en un important espai de transició entre la gran ciutat compacta i l’espai fluvial.\n3. Definir nous pols d’activitat econòmica i una nova façana metropolitana. El tractament de la Granvia permetrà la creació d’una nova façana urbana. Els edificis se situaran en espais avui ocupats per antigues reserves viàries que no s’han desenvolupat i en els espais urbanitzats.\nLa part final de la Granvia es planteja com a nova porta d’entrada a la gran ciutat metropolitana, en una posició estratègica entre l’aeroport, el port, la Zona Franca i Mercabarna. El nou pol d’activitat en aquest sector potenciarà el Districte Econòmic Granvia L’Hospitalet.\nL’administració encarregada d’executar el PDU és el Consorci per a la Reforma de la Granvia, integrat a parts iguals per la Generalitat i l’Ajuntament de L’Hospitalet.


recomana.cat - Crítica de l'obra: La plaza | Divagant per la psique per Núria Cañamares\n‘La plaza’ proposa un joc. Després de deixar el públic primer bocabadat, després expectant i més tard desconcertat, condueix els espectadors cap a un “jo interior” que relata el present i hipotetitza un futur proper. Lentament, acompanyada d’un so similar al d’una cassola entrant en ebullició, es pren el seu temps per calar, per abstreure completament el personal i enganxar-lo a un codi teatral innovador.\nSe’ls endú a divagar captant tota la seva atenció amb un fil narratiu i plàstic atractivament inconnex. Els convida a observar la vida com una ficció, com un videoclip en què res acaba d’anar amb ells i els parla de qüestions ben personals com ara com entendre el món, la pròpia identitat i què s’espera d’algú, i d’altres més generals com la cultura, immigració, la vulnerabilitat, el poder... Els mostra una manera de fer i pensar, mentre un no pot evitar avançar-se als esdeveniments –es produeixen veritables moments de clímax– elucubrant què passarà i com reaccionarà.\nEl Conde de Torrefiel escenifica la psique amb una veu de la consciència i un riu d’escenes protagonitzades per éssers anònims. Tan bell i original, com inquietant. Són persones sense rostre que deambulen en la seva quotidianitat alienes a l’observació externa i, tanmateix, hi interactuem. Perquè hi convivim. Perquè ens les creuem sense fixar-nos-hi en aquesta gran plaça d’enlloc que per tots és la mateixa, però per on hi transitem diferentment.\nLa construcció dels personatges és exquisida per la caracterització –les màscares orientals sentai causen efecte– i, sobretot, pel moviment (o no-moviment) que interpreten. Una coreografia carregada de realisme enganyosament propera a la improvisació. En aquest sentit, la peça teixeix ponts amb el llenguatge de les Big Bouncers, però enlloc dels seus “Després que...” en què les ballarines interpreten els moviments en qüestió, aquí hi ha un “I penses: ... ” en què el sentit defuig de connexions. Si hi són, aparentment no són buscades.\nL’absurditat, doncs, cobra tot el seu pes, com el té al trànsit de la vida mateixa, amb les seves causalitats i casualitats. Ja ho diu El Conde: “Què simple és tot”. I, malgrat això, què complicat que ens ho fem. Una obra per assaborir amb el pas del temps.


Dimecres 27 de juny: jornada "Treballem Junts. Serveis i recursos per a l'adaptació i inserció laboral" | Institut d'Assistència Sanitària\nDimecres 27 de juny: jornada "Treballem Junts. Serveis i recursos per a l'adaptació i inserció laboral"\nEl proper dimecres 27 de juny, l'Institut d'Assistència Sanitària, MIFAS i la Fundació Esclerosi Múltiple (FEM) organitzaran una jornada que es presenta amb el títol "Treballem Junts. Serveis i recursos per a l'adaptació i inserció laboral". La jornada tindrà lloc a la sala d'actes de l'Hospital Santa Caterina (Parc Hospitalari Martí i Julià de Salt. Carrer Dr. Castany s/n).\nLa jornada està dirigida a persones amb malalties neurodegeneratives i dany cerebral adquirit i les seves famílies. La jornada és gratuïta però la inscripció obligatòria. Podeu fer les inscripcions en aquest FORMULARI.\n18.00 - 18.10h Benvinguda i presentació\nTeresa Vilalta, directora assistencial del Centre Sociosanitari La República.\nInstitut d’Assistència Sanitària.\n18.10 - 18.30h TreballEM, millora de l’EMpleabilitat i EMpoderament de les persones amb esclerosi múltiple.\nEva Navarro, directora d’Àrea d’Intermediació laboral i empreses. Fundació Esclerosi Múltiple.\n18.30 - 18.50h El Portal de la Feina.\nMarta Puñal, orientadora, i Tamara González, prospectora. Servei d'Integració Laboral de Mifas (SIM).\n18.50- 19.10h L’hospital de dia de malalties neurodegeneratives (MND) i la detecció de necessitats biopsicosocials. Reptes, respostes i alternatives entorn l’àmbit laboral.\nNúria Bas, metgessa rehabilitadora, i Eva Vidal, treballadora social. Hospital de dia de malalties neurodegeneratives i dany neurològic adquirit. Centre Sociosanitari La República. Institut d’Assistència Sanitària.\n19.10h. Torn obert de paraula i cloenda.\nTambé us podeu descarregar el programa d'aquest enllaç.\nUnitat de Valoració de la Memòria i les Demències